Cosc ar na meáin shóisialta don aos óg in Éirinn

mion
D'fhógair Rialtas na hÉireann i mí Feabhra 2026 go dtabharfar isteach reachtaíocht a chuirfeas srian leis an bhfáil atá ag daoine óga ar na meáin shóisialta. Sábháilteacht ar líne a dhaingniú is bun leis na dlíthe nua, a dúirt an Rialtas, agus is ar dhaoine óga faoi shé bliana déag go háirithe atá siad dírithe.

 Cúlra 
Bhí na meáin shóisialta fite fuaite i saol an duine óig sna 2020idí. Cé go bhfuil contúirtí ag baint leo,mar a léirigh taighde a tháinig amach in 2025 agus cláir ar nós Adolescence a tharraing cuid mhaith cainte tá buanna móra leo freisin.

Bhí an scéal i mbéal an phobail le linn 2025/2026 nuair a tháinig sé chun solais go raibh daoine ag baint feidhm as Grok, aip intleachta saorga leis an meán sóisialta X, chun íomhánna graosta a chruthú de dhaoine.

Ní rud nua é go mbeadh teorainn aoise curtha ar tháirgí éagsúla (deochanna alcólacha mar shampla agus clubanna oíche).  Ba í an Astráil an chéad tír ar domhain a raibh cosc dá leithéid curtha acu ar na meáin shóisialta.

=> Cosc ar na meáin shóisialta san Astráil

 Srianta 
Ar an gcéad dul síos, tabharfar isteach scéim phíolótach in Éirinn lena bhfuil beartaithe a phromhadh agus déanfar leasuithe de réir na dtorthaí.

I bhfianaise an dul chun cinn as cuimse i gcúrsaí teicneolaíochta, intleacht shaorga go háirithe, ní greanta i gcloch a bheas na dlíthe nua agus déanfar athbhreithniú go rialta orthu le cos a choinneáil le hathruithe ábhartha.

Mar sin féin, tá rabhaidh ann go gcaithfear straitéis a chur i bhfeidhm le stáit eile an AE chun a sheachaint go gcuirfidh na cúirteanna deireadh leis.   Tá Rialtas na hÉireann  ag abhcóideacht ar son cinneadh a dhéanamh ar leibhéal an Aontais Eorpaigh  ag obair le ballstáit an Aontais Eorpaigh chun roghanna a iniúchadh.  Ach mhaígh an Rialtas go ngníomhóidh sé go náisiúnta más gá. 

Tá 'Straitéis Dhigiteach agus Intleacht Shaorga' nua á plé ag airí an Rialtais. Cuirfidh an plean seo béim láidir ar shábháilteacht ar líne. 

 Cáineadh 
Cé go ndéarfá ar an gcéad radharc gur dóigh gur mhaith an rud é dá laghdófaí an tarraingt atá ag daoine ar na meáin shóisialta, an bhfuil sé ag dul thar fóir cosc iomláin a chur ar dhaoine óga úsáid a bhaint astu?  Dar leis an eagraíocht Cearta Digiteacha Éireann, ní féidir fadhb chasta na meán sóisialta a fhuascailt le réiteach simplíoch, agus nach leor na srianta atáthar a mholadh. Mhaígh cathaoirleach na heagraíochta TJ McIntyre gur ag seachaint na faidhbe atá an Rialtas, go hairithe an earnáil meán sóisialta go ginearálta a rialáil go héifeachtach.  Tá imní air gur beart gan dealramh gan toradh a bheas sa reachtaíocht nua.
mion

 Féach freisin 

 Acht um Sheirbhísí Digiteacha an Aontais Eorpaigh
 Coimisiún na Meán
 Cibearbhulaíocht
 Sábháilteacht ar líne san Astráil / Online Safety Amendment, Acht 2025, cosc ar na meáin shóisialta don aos óg

 Naisc sheachtracha 

 ·An tAcht um Shábháilteacht Ar Líne agus um Rialáil Meáin, 2022
 hotline.ie  agus bhileog "Keeping Safe Online "
 Insafe / Líonra Eorpach um Shábhailteacht Idirlín (European Internet Safety Network)
 Oifig um Shábháilteacht Idirlín (Office for Internet Safety).  Chun sábháilteacht ar an idirlíon a chur chun cinn, go háirithe i ndáil le pornagrafaíocht leanaí a chomhrac

 Tagairtí 

Catagóir:Ríomhshábháilteacht
Catagóir:Dlí na hÉireann
Catagóir:Coimisiún na Meán
Catagóir:Meáin shóisialta